Versindaba Versindaba Archives : Versindaba
Posts Tagged 'Versindaba'
Hannalie Taute. Haal asem
('n Alternatiewe opskrif vir hierdie inskrywing wat ek natuurlik ook oorweeg het: sepies, dwelms en poësie).
Ek kyk lankal nie meer televisie nie.
Ek kyk ook nie sepies nie, dit is nie nodig nie want ek volg eerder die sepie wat hier in ons geledere afspeel. Die fete tussen kuber-digters en nie-kuber digters. Tussen Versindaba en Carpe Noctum is sepierig genoeg. Sien hier, hier en hier.
Televisie en sepies is verslawend- of so sê hulle.
Wat ek kon aflei is dat daar blykbaar goeie poësie en swak poësie is. Net soos goeie kuns en swakkere kuns.
Nou vra ek myself af: is al die gedigte wat in die bloemlesing van Gerrit Komrij verskyn goed? Mag ek dit as maatstaf gebruik? Wat van die dagga gedigte van die Griekwas. Goed of sleg?
MY PAPPA WAS 'n DRINKER
En 'n drinker so ben ek
My pappa drink die bottles
Maar die kanne die drink ek
My pappa was 'n houtsoeker
En 'n houtsoeker so ben ek
My pappa kap die bosse
En die stompe die kap ek
My pappa was 'n roeker
En 'n roeker so ben ek
My pappa roek die entjies
En die dagga die roek ek
(bl 429 Gerrit Komrij – Die Afrikaanse Poesie in n duisend en enkele gedigte)
Wat is die geskiedenis daarvan? Was dit hul spreektaal? Was hulle onder die invloed terwyl dit geskryf is?
Ek het onlangs hierdie artikel gelees oor die kunstenaar, Fernando de La Rocque, wat kuns skep het met die walms van sy dagga-asem getiteld "the ecstasy of Saint Theresa".
Goeie kuns of swak kuns? 15 minute of "fame"- hy het dit.
Sal hy in die "Art Through the Ages" verskyn? Wie weet.
Moet ek Komrij se bloemlesing eerder sien as 'n oorsig? Sal daar later een verskyn met 'n afdeling vir kuber digkuns?
Miskien moet almal bietjie teug aan die boom van goed en kwaad en vir 'n slag asem haal.
Tags: Daggaryme, Fernando de la Rocque, Gerrit Komrij, Versindaba
Briewe van 'n jong Uys Krige by Versindaba 2010 bekend gestel
Briewe van Uys Krige
Die bekendstelling van Peet van Aardt se versameling briewe deur Uys Krige, Briewe van Uys Krige uit Frankryk en Spanje, beloof om 'n besondere geleentheid te wees tydens vanjaar se Versindaba. Dié geliefde digter, skrywer en dramaturg is vanjaar 'n eeu gelede gebore. Krige se dogter, Eulalia, en sy suster Suzanne Fox, sal op Saterdag 18 September om 09:00 in die Ou Hoofgebou op die US-kampus eregaste wees wanneer uitgewer Petrovna Metelerkamp met Van Aardt gesels oor die publikasie.
Peet van Aardt, voormalige Rapport-joernalis en tans nuusredakteur by Nuus24, sê dat sy belangstelling in Krige se briewe geprikkel is deur John Kannemeyer. Toe Van Aardt na afloop van sy studentedae op 'n reis na Europa vertrek, het die bekende literatuurhistorikus hom aangemoedig om die briewe van 'n jong Uys Krige saam te neem.
In 2009 het Van Aardt 'n meestersgraad in Edisiewetenskap onder Kannemeyer, buitengewone professor aan die US se Departement Afrikaans en Nederlands, voltooi. Die onderwerp: Uys Krige se briewe wat hy as jong man tydens sy eerste oorsese reis geskryf het.
"Ek kon identifiseer met die briewe wat Krige in sy vroeë twintigs uit Frankryk en Spanje geskryf het toe hy die wye wêreld vir die eerste keer ingevaar het," sê Van Aardt. "Dit verteenwoordig die belangrike ontwikkeling van Krige as jong, verlore seun tot die periode toe sy debuutbundel Kentering verskyn het.
"Byna soos in my geval 70 jaar later, was daar die avontuur van Krige se eerste oorsese reis, die familiebriewe, sy verblyf by Roy Campbell in Frankryk totdat hulle voor die skuldeisers moes vlug Spanje toe …
"Campbell het as leermeester natuurlik 'n groot invloed op Uys gehad. By hom aan huis is hy blootgestel aan die Europese digkuns en het hy digters van oor die hele wêreld ontmoet," sê hy.
Voordat Krige in 1935, met die uitbreek van die Spaanse Burgeroorlog, teruggekeer het na Suid-Afrika, het hy kennis gemaak met sy eerste groot liefde, Emilia. Briewe aan Uys se familie wat lig werp oor die liefdesverhouding met Emilia is ook in die bundel opgeneem.
Briewe van Uys Krige uit Frankryk en Spanje het ontstaan uit die tesis wat Van Aardt onder leiding van Kannemeyer voltooi het. Die boek, wat deur Hemel en See Uitgewers gepubliseer word, sal vir die eerste keer beskikbaar wees by Versindaba teen R220-00.
Op Saterdag 18 September om 09:00 by Versindaba gesels Metelerkamp met Van Aardt oor die publikasie. Die bekende akteur Nic de Jager lees voor uit Krige se briewe. Kaartjies kan ook by die deur gekoop word teen R30-00.
Vir die volledige program, klik hier. https://versindaba.co.za/2010/08/23/program-woordfees-versindaba-2010/ Besprekings by Computicket. http://www.computicket.com/web/
Tags: Peet van Aardt, Uys Krige, Versindaba
Posted in Artikels, essays, e.a. | Comments Off on Briewe van 'n jong Uys Krige by Versindaba 2010 bekend gestel
My 10 hoogtepunte by Versindaba 2009
Antjie Krog se voorlesing van haar vers "Die laning". Poësie met 'n hoofletter-P; liefliker as dít kry jy nie maklik nie.
Luna Paige wat Sappho-verse in Afrikaans sing. "Bitterlemoene" is glo 'n samestelling wat die eerste keer deur Sappho gebruik is. Dié digteres van Lesbos se Afrikaans was weliswaar uitstekend. 😉 Nietemin, die stem wat uit daai Luna-lyfie kom, is groot genoeg om eilande stroom-af te laat koers kies.
Krog se lesing, "Hoe ek ontnugter is tot die poësie".
Danie Marais se voorlesing en Diek Grobler se animasiefilms. Marais se poësie kom volkome tot sy reg binne dié soort aanbieding.
Nic de Jager en Antoinette Kellerman se voorlesing van verskeie verse. Subliem!
Die skilderasies van heelparty digters wat uitgestal was. Ek het so lekker gelag vir party van dié werke, amper soos Casper de Vries se Oom Kalamari wat geskater het oor die diens wat hy van sy bank kry – Vokskas.
Om vir Bernard Odendaal en vir Cas Vos raak te loop, was 'n groot plesier. Twee jintelmanne met hartlike handdrukke.
Laurinda Hofmeyr met haar Breytenbach-program. Met Schalk Joubert en die dromspeler (wat is sy naam nou weer, Louis?) word mens se stoel van die Oude Libertas amfiteater se vloer ontheg sodat jy jouself oomblikke later tussen sterre bevind.
Joan Hambidge se "bok op linoleum"-verwysing tydens haar lesing oor die Tagtiger-digters. Hehehehehe.
My eerste ontmoeting met 'n Facebook-vriendin van Bloemfontein, Nandi Venter. Nandi en haar vriendinne het saam met haar loods-broer wolke en lugleegtes in 'n ligte vliegtuig aangedurf om Versindaba by te woon. Sy sê SANLAM was 'n trotse borg van 'n GLAAD-geleentheid in Bloem (Sy is betrokke by dié organisasie).